- Hindi News
- National
- संस्था के सहयोग से शुजालपुर के सरकारी अस्पताल में मरीजों को मिलेगा साफ पानी
संस्था के सहयोग से शुजालपुर के सरकारी अस्पताल में मरीजों को मिलेगा साफ पानी
भास्कर संवाददाता | शुजालपुर
आम लोगों को शुद्ध पानी सुलभ कराने का काम करने वाली वैश्विक संस्था वाटर स्टेप ऑर्गनाइजेशन ने शुजालपुर के ग्रामीण अंचल व जन उपयोगी स्थानों पर पानी को पूरी तरह साफ करने वाला क्लोरीनेटर उपकरण निःशुल्क देने का प्रस्ताव स्थानीय प्रशासन को दिया है।
उपयोगिता परीक्षण के बाद जल्द ही सिटी के सिविल अस्पताल व मंडी में निर्माणाधीन सरकारी अस्पताल परिसर में ये उपकरण स्थापित होंगे व सबको साफ व पूरी तरह जीवाणु रहित पानी मिलेगा। गांवों में सामाजिक परिवर्तन के सूत्र वाक्य को लेकर शांति सेवा ट्रस्ट संचालित कर रहे शुजालपुर सिटी में जन्मे रविंद्र जैन ने शुजालपुर प्रवास के दौरान गुरुवार को एसडीएम गिरीश मिश्रा से मुलाकात कर क्लोरीनेटर उपकरण निःशुल्क देने का प्रस्ताव रखा।
1954 में शिक्षा के लिए शहर छोड़ मेकेनिकल इंजीनियर होकर अमेरिका की कई नामी कंपनियों में सेवाएं देने के बाद वर्ष 2010 में सेवानिवृत्त होकर वतन के लोगों के लिए बिना ग्यारंटी व बिना ब्याज के माइक्रो फाइनेंस करने का काम शुरु कर अब तक 50 परिवारों की जिंदगी का सहारा बने जैन ने बताया कि बिना सरकारी मदद व किसी आर्थिक असहयोग के उनकी संस्था भारत में काम कर रही है।
गतिविधियों व जागरूकता लाने वाले पुरुषार्थ के काम कर जैन ने लोगों को व्यापार के लिए बिना ब्याज आर्थिक मदद करने सहित अन्य कामों से आत्मनिर्भरता देने का प्रयास किया है। अशुद्ध पेयजल से होने वाली बीमारियों व अन्य परिणामों को देखते हुए इन्होंने अमेरिका से विश्वभर में काम कर रही वाटर स्टेप ऑर्गनाइजेशन से संपर्क किया और उज्जैन संभाग में यही काम करने प्रथम चरण में इस संस्था से शुजालपुर के लिए दो क्लोरीनेटर प्राप्त किए है। माइक्रो-फायनेंस से कई लोगों को रोजगार देने में सहायक बने जैन अब ये उपकरण सरकारी अस्पताल में लगाकर हर मरीज-परिजन को पीने योग्य पानी देने सहित धीरे-धीरे गांवों में भी ऐसी ही व्यवस्था करने का सपना संजोकर काम करने में जुटे है।
जनसेवा का भाव लेकर शांति सेवा ट्रस्ट के जैन ने मुलाकात की है, उनके प्रस्ताव को गंभीरता से लेकर उपयोगिता परीक्षणनुसार क्रियान्वित कराया जाएगा। उन्होंने दिव्यांगों के जनसहयोग से किए जा रहे सामूहिक बीमा में भी कई परिवार को प्रीमियम चुकाने गोद लेने की भावना व्यक्त की है। गिरीश मिश्रा, एसडीएम शुजालपुर
शुद्ध जल देने लाया गया क्लोरीनेटर दिखाते अभय जैन।
ऐसे काम करेगा क्लोरीनेटर उपकरण
दो हजार डालर याने करीब एक लाख चालीस हजार कीमत में आने वाला क्लोरीनेटर उपकरण पांच-पांच सौ लीटर की दो पानी की टंकियों के बीच काम करता है और बैटरी से संचालित होता है। इसमें एक लीटर सादे नमक का पानी घोलकर डाला जाता है और क्लोरीनेशन प्रक्रिया में इससे जुड़ी पाइप लाइन में क्लोरिन व नाइट्रेट गैस पानी के साथ एक टंकी से दूसरी टंकी में पहुंचती है। जिस पानी को शुद्ध करना होता है उसका मेजरमेंट कर पानी की शुद्धता तय की जाती है। पानी का सेंपल क्लोरिन टेस्ट किट में डालकर उस पानी में एजेंट ड्राप की दो बूंद डालते ही मीटर पर क्लोरिन का मौजूदा लेवल ले लिया जाता है। निर्धारित मानक के लिए ये उपकरण प्रति घंटे में पांच सौ लीटर पानी को क्लोरिन गैस के साथ मिक्स करता है। इस प्रक्रिया में पानी पूरी तरह जीवाणु रहित होकर पीने योग्य हो जाता है। इस उपकरण का कोई मेंटेनेंस नहीं रहता व इसमें सहयोगी उत्पाद के रूप में हाथ साफ करने के लिए सोडियम हाइड्रो आक्साइड भी निकलता है, जिसे कास्टिक सोडा की पूर्ति होती है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hne_Deva hin_Deva